*Projekts*

Jelgavas novads

**LĒMUMS**

Jelgavā

2024.gada Nr. \_\_\_\_

**Par Jelgavas novada pašvaldībai piederošā nekustamā īpašuma nodošanu bez atlīdzības (Baložu kapi, Svētes pag.)**

Izskatot Jelgavas novada pašvaldībā (turpmāk – Pašvaldība) saņemto 2023.gada 27.janvāra Jelgavas valstspilsētas pašvaldības domes lēmumu ar ierosinājumu atsavināt, nododot bez atlīdzības, Jelgavas valstspilsētas pašvaldības īpašumā pašvaldības funkcijas īstenošanai ar mērķi gādāt par pašvaldības administratīvās teritorijas labiekārtošanu un sanitāro tīrību, t.sk., kapsētu izveidošanu un uzturēšanu, nekustamo īpašumu “Baložu kapi”, Svētes pagastā, Jelgavas novadā, kadastra numurs 54820010801 (turpmāk – Nekustamais īpašums), kura sastāvā reģistrēta zemes vienība 2,1 ha platībā, konstatēts:

1. Nekustamā īpašuma sastāvā esošā zemes vienība, kur uz daļas atrodas kapsēta, piegul Jelgavas valstspilsētas pašvaldības īpašumā esošajai zemes vienībai ar kadastra apzīmējumu 09000190447, kas ietilpst nekustamā īpašuma Baložu ielā 14, Jelgavā, kadastra Nr. 09000190448 sastāvā. Uz zemes vienības ar kadastra apzīmējumu 09000190447 atrodas kapsēta.
2. Lai daļu no zemes vienības ar kadastra apzīmējumu 54820010801 varētu nodot Jelgavas valstspilsētas pašvaldības īpašumā pašvaldības funkcijas īstenošanai, tika veikta zemes vienības ar kadastra apzīmējumu 54820010801 sadalīšana divās zemes vienībās, izstrādājot zemes ierīcības projektu.
3. Pēc sadalīšanas, nekustamais īpašums ar kadastra Nr.54820010801, “Baložu kapi”, Svētes pagastāsastāv no neapbūvētas zemes vienības 1,04 ha platībā ar kadastra apzīmējumu 54820010786, reģistrēts zemesgrāmatā uz Pašvaldības vārda 2024. gada 4. aprīlī.
4. Zemes vienībā ar kadastra apzīmējumu 54820010786 izvietota Baložu kapsēta, kur laika periodā no 1970.gada Jelgavas pilsēta ir veikusi apbedījumus un ir tos uzturējusi.
5. Zemes vienības nekustamā īpašuma lietošanas mērķis - „Kapsētu teritorijas un ar tām saistīto ceremoniālo ēku un krematoriju apbūve” (NĪLM kods 0907).
6. Plānotā izmantošana, atbilstoši Jelgavas novada pašvaldības 2011.gada 23.novembra saistošajiem noteikumiem Nr.14 ,, Jelgavas novada teritorijas plānojums un teritorijas izmantošanas un apbūves noteikumi”– Kapsētu teritorijas (P3).
7. Publiskas personas mantas atsavināšanas likuma 42.panta otrajā daļā noteikts, ka atvasinātas publiskas personas nekustamo īpašumu var nodot bez atlīdzības citas atvasinātas publiskas personas vai valsts īpašumā. Atvasinātas publiskas personas lēmējinstitūcija lēmumā par atvasinātas publiskas personas nekustamā īpašuma nodošanu bez atlīdzības nosaka, kādas valsts pārvaldes funkcijas, atvasinātas publiskas personas funkcijas vai deleģēta pārvaldes uzdevuma veikšanai nekustamais īpašums tiek nodots. Nostiprinot atvasinātas publiskas personas vai valsts īpašuma tiesības uz nekustamo īpašumu, zemesgrāmatā izdarāma atzīme par atvasinātas publiskas personas lēmumā noteiktajiem tiesību aprobežojumiem. Ja nodotais nekustamais īpašums vairs netiek izmantots atvasinātas publiskas personas lēmējinstitūcijas lēmumā par atvasinātas publiskas personas nekustamā īpašuma nodošanu bez atlīdzības norādītās valsts pārvaldes funkcijas, atvasinātas publiskas personas funkcijas vai deleģēta pārvaldes uzdevuma veikšanai, valsts vai atvasināta publiska persona šo īpašumu bez atlīdzības nodod tai atvasinātai publiskai personai, kura šo nekustamo īpašumu nodevusi.
8. Publiskas personas mantas atsavināšanas likuma 42.¹ panta otrajā daļā noteikts, ka Ministru kabineta vai pašvaldības domes lēmumā par nekustamā īpašuma nodošanu pilnvaro nekustamā īpašuma ieguvēju parakstīt nostiprinājuma lūgumu par nekustamā īpašuma ierakstīšanu zemesgrāmatā, kā arī veikt citas nepieciešamās darbības attiecīgā īpašuma ierakstīšanai zemesgrāmatā. Šajā gadījumā iestādes atbrīvojamas no kancelejas nodevas samaksas, kas saistīta ar nekustamā īpašuma ierakstīšanu un īpašuma tiesību nostiprināšanu zemesgrāmatā un minētā likuma 42.¹ panta trešajā daļā noteikts, ka visas ar valstij vai pašvaldībai piekrītošā nekustamā īpašuma ierakstīšanu zemesgrāmatā saistītās darbības veic ieguvējs par sava budžeta līdzekļiem, izņemot gadījumu, kad šīs publiskās personas ir vienojušās citādi.

Pamatojoties uz Pašvaldību likuma 10.panta pirmās daļas 16.punktu, 73.panta ceturto daļu, Publiskas personas mantas atsavināšanas likuma 3.panta pirmās daļas 6.punktu, 5.panta pirmo daļu, 42.panta otro daļu, 42.¹ panta otro daļu, 43.pantu un Pašvaldības mantas novērtēšanas, aprites un atsavināšanas komisijas 2023.gada 23.februāra lēmumu (sēdes protokols Nr.3), **Jelgavas novada dome nolemj:**

1. Atsavināt, nododot bez atlīdzības, Jelgavas valstspilsētas pašvaldības īpašumā nekustamo īpašumu “Baložu kapi”, Svētes pagastā, Jelgavas novadā, kadastra Nr. 54820010801, kura sastāvā ir reģistrēta neapbūvēta zemes vienība 1,04 ha platībā ar kadastra apzīmējumu 54820010786, pašvaldības funkcijas īstenošanai ar mērķi gādāt par pašvaldības administratīvās teritorijas labiekārtošanu un sanitāro tīrību, t.sk., kapsētu izveidošanu un uzturēšanu.
2. Noteikt Jelgavas valstspilsētas pašvaldībai aizliegumu atsavināt un apgrūtināt nekustamo īpašumu ar kadastra Nr. 54820010801, Svētes pagastā, Jelgavas novadā, ar lietu tiesībām un pienākumu nekustamo īpašumu bez atlīdzības nodot Jelgavas novada pašvaldībai, ja tas vairs netiek izmantots pašvaldības funkcijas īstenošanai ar mērķi gādāt par pašvaldības administratīvās teritorijas labiekārtošanu un sanitāro tīrību, t.sk., kapsētu izveidošanu un uzturēšanu.
3. Pilnvarot Jelgavas valstspilsētas pašvaldību parakstīt nostiprinājuma lūgumu par nekustamā īpašuma ierakstīšanu zemesgrāmatā, kā arī veikt citas nepieciešamās darbības attiecīgā īpašuma ierakstīšanai zemesgrāmatā.
4. Lēmumu nosūtīt Jelgavas valstspilsētas pašvaldībai.

Domes priekšsēdētāja p.i. I.Vītola

E.Andrasone, 27839292